Citroën Type H

Citroën Typ H je nákladný automobil, ktorý vyrábala francúzska automobilka Citroën v rokoch 1948 až 1981. Počas 34 rokov produkcie sa vyrobilo a predalo 478 743 kusov. Nosnosť vozidla bola podľa verzie od 1 200 do 3 200 kg.

Verzie 
Citroën vyberal z ôsmich projektov a posledný projekt s číslom 8 šiel do výroby. Model tak dostal ôsme písmeno v abecede H. Prvé verzie mali názov len H. Neskôr bol zmenený na HY.

Ostatné verzie - HX (zmenšená ložná kapacita), HZ, HW (zväčšená ložná kapacita). Niekedy bol označovaný aj ako model 1600. Vo francúzsku si pre svoj tvar získal pomenovanie "prasací nos".

Technika 
Využíval technológie vtedajších rozšírených modelov s predným náhonom. Prebral tak napríklad motorizácie a prevodovky z modelu Citroën Traction Avant. Svetlá a tachometer z modelu Citroën 2CV.

Karoséria bola inšpirovaná lietadlami Junkers Ju 52. Vlnovitý plech dodával konštrukcií pevnosť pri zachovaní minimálnej ceny a výrobných nákladov. Dvere sa otvárali dozadu. V roku 1964 sa zmenilo čelné sklo z dvojitého na jedno. Model prešiel mnohými technickými inováciami až do roku 1981, no jeho dizajn bol zmenený minimálne. Nahradili ho dodávky modernej koncepcie Citroën C25 a Citroën C35.

Podvozok 
Pôvodný model prebral koncepciu z modelu Traction Avant. Vpredu boli 4 klasické tlmiče a vzadu 2. Zaujímavým riešením bol rôzny rázvor náprav na pravej (2,50m) a ľavej strane (2,53m). To zabezpečovalo že cez priečnu nerovnosť prechádzalo vždy iba jedno koleso a zvyšovalo tak komfort. V roku 1972 bol na trh uvedený model vo verzii Ambulancia, ktorý využíval hydropneumatické odpruženie na zadnej náprave, pre vyšší komfort pacientov.

Motorizácie 
Zážihové 4 valce
 1.9 (1911 cc) -  50 k @ 3 800 ot.min (13 L /100km)
 1.6 (1628 cc) -  45 k @ 4 200 ot.min 
 1.9 (1911 cc) -  58 k @ 4 000 ot.min

Vznetové 4 valce
 1.6 (1621 cc) - 42 k @ 3 600 ot.min - Perkins Diesel
 1.6 (1628 cc) - 45 k @ 4 200 ot.min - Perkins Diesel
 1.8 (1816 cc) - 50 k @ 4 000 ot.min - Indénor Diesel
 1.9 (1911 cc) - 58 k @ 4 500 ot.min - Indénor Diesel
 2.0 (1946 cc) - 57 k @ 4 500 ot.min - Indénor Diesel

Iné projekty

Externé odkazy 
 Citroenet.org.uk Stránky automobilu

Zdroj 
 

H